CELEX: 52016DC0680
Language: bg
Date: 2016-10-19
Title: ПРОЕКТ НА КОРИГИРАЩ БЮДЖЕТ № 6 КЪМ ОБЩИЯ БЮДЖЕТ ЗА ФИНАНСОВА ГОДИНА 2016 придружаващ предложението за мобилизиране на средства от фонд „Солидарност“ на Европейския съюз с цел предоставяне на помощ на Германия

ЕВРОПЕЙСКА КОМИСИЯ
            Брюксел, 19.10.2016
            COM(2016) 680 final
            ПРОЕКТ НА КОРИГИРАЩ БЮДЖЕТ № 6КЪМ ОБЩИЯ БЮДЖЕТ ЗА ФИНАНСОВА ГОДИНА 2016
            придружаващ предложението за мобилизиране на средства от фонд „Солидарност“ на Европейския съюз с цел предоставяне на помощ на Германия
            
               
         
         
            
               Като взе предвид:
            
            
               –Договора за функционирането на Европейския съюз, и по-специално член 314 от него, във връзка с Договора за създаване на Европейската общност за атомна енергия, и по-специално член 106а от него,
            
            
               –Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза
                  1
               , и по-специално член 41 от него, 
            
            
               –общия бюджет на Европейския съюз за 2016 финансова година, приет на 25 ноември 2015 г.
                  2
               ,
            
            
               –коригиращ бюджет № 1/2016
                  3
               , приет на 14 април 2016 г.,
            
            
               –коригиращ бюджет № 2/2016
                  4
               , приет на 6 юли 2016 г.,
            
            
               –проект на коригиращ бюджет № 3/2016
                  5
               , приет на 30 юни 2016 г.,
            
            
               –проект на коригиращ бюджет № 4/2016
                  6
               , приет на 30 септември 2016 г.,
            
            
               –проект на коригиращ бюджет № 5/2016
                  7
               , приет на 7 октомври 2016 г.
            
            
               С настоящото Европейската комисия представя на Европейския парламент и на Съвета проект на коригиращ бюджет № 6 към бюджета за 2016 г.
            
            
               ПРОМЕНИ В ПРИХОДНАТА И РАЗХОДНАТА ЧАСТ НА БЮДЖЕТА ПО РАЗДЕЛИ
            
            
               Промените в приходната и разходната част на бюджета по раздели са достъпни в EUR-Lex (
               
                  http://eur-lex.europa.eu/budget/www/index-bg.htm
               
               ). За информация като бюджетно приложение се прилага версия на английски език на промените в тези части.
            
            
               СЪДЪРЖАНИЕ
            
            
            
               1.
                     Въведение
                     
            
            
               2. 
                     Мобилизирането на средства от фонд „Солидарност“ на Европейския съюз
                     
            
            
               2.1 Германия — Наводнения през лятото
            
            
               3.
                     Финансиране
                     
            
            
               4.
                     Заключение
                     
            
         
         
            
            
               1.Въведение
            
            
               Проект на коригиращ бюджет (ПКБ) № 6 за 2016 г. се отнася до мобилизирането на средства от фонд „Солидарност“ на Европейския съюз в размер на 31 475 125 EUR бюджетни кредити за поети задължения и за плащания. Мобилизацията на средствата е свързана с наводненията в Грмания.
            
            
               2. Мобилизирането на средства от фонд „Солидарност“ на Европейския съюз
            
            
               В края на август 2016 г. Комисията получи заявление за подпомагане от фонд „Солидарност“ на Европейския съюз (ФСЕС), свързано с природните бедствия в Германия (наводненията през май/юни 2016 г.).
            
            
               Службите на Комисията разгледаха задълбочено заявлението в съответствие с Регламент (ЕО) № 2012/2002 на Съвета
                  8
                за създаване на фонд „Солидарност“ на Европейския съюз (наричан по-нататък „Регламентът“), и по-специално с членове 2, 3 и 4 от него. 
            
            
               Най-важните елементи на оценката са обобщени по-долу.
            
            
               2.1 Германия — Наводнения през лятото
            
            
               (1)През май-юни 2016 г. административният  окръг Ротал-Ин (Rottal-Inn) в Долна Бавария беше засегнат от редица извънредно интензивни, краткотрайни/внезапни наводнения, причиняващи разрушения на публичната и частната инфраструктура, частните жилища и в селското стопанство.
            
            
               (2)Наводнението има природен характер, поради което попада в основното приложно поле на ФСЕС.
            
            
               (3)Заявлението на Германия беше получено на 19 август 2016 г. в рамките на дванадесетседмичния срок след регистрирането на първата щета на 28 май 2016 г.
            
            
               (4)Германия не поиска да ѝ бъдат предоставени средства авансово.
            
            
               (5)Според германските органи общите преки щети, причинени от бедствието, възлизат на  
                     1 259, 005 млн. EUR. Тази сума представлява 38 % от прага за „големи бедствия“ за мобилизиране на средства от ФСЕС, кото този праг възлиза на 3 312,242 млн. EUR за Германия през 2016 г. (т.е. 3 млрд. EUR по цени от 2011 г.).
            
            
               (6)Тъй като общият размер на преките щети остава под прага за големи бедствия за задействане на фонд „Солидарност“, заявлението беше разгледано въз основа на критериите за „регионални бедствия“, както е посочено в член 2, параграф 3 от Регламента, който определя регионалното бедствие като всяко природно бедствие, което предизвиква преки щети в регион на ниво NUTS 2 на отговаряща на условията държава в размер на над 1,5 % от БВП на този регион. Заявлението на Германия се отнася до един регион на ниво NUTS 2, а именно региона „Niederbayern (DE22)“. Докладваните преки щети в размер на 1 259,005 млн. EUR представляват 3,03 % от БВП на региона (41 522 млн. EUR по данни от 2014 г.) и следователно надвишават прага от 1,5 %, посочен в член 2, параграф 3 от Регламента. Поради това подаденото от Германия заявление отговаря на условията за отпускане на средства от фонд „Солидарност“.
            
            
               (7)Що се отнася до въздействието и последиците от бедствието, административният  окръг Ротал-Ин в Долна Бавария беше засегнат най-силно. По-специално градът Зимбах ам Ин (Simbach am Inn) беше почти напълно унищожен на първи юни. В окръга Ротал-Ин беше наводнена площ от приблизително 430 квадратни километра с около 5000  жилища. По времето, когато беше подадено заявлението, повече от 2000 души все още не бяха в състояние да се завърнат в домовете си и трябваше да търсят временно убежище.  Въздействието на събитията през юни засегна и община Валдкирхен (Waldkirchen) (окръг Фреюнг-Графенау (Freyung-Grafenau), където бяха наводнени 90 къщи. Отделения на местната болница бяха принудени да прекъснат работа. Като цяло, повече от 47 000 души в Долна Бавария бяха засегнати и седем души загинаха. Събитията предизвикаха значителни щети за бизнеса и селското стопанство. В допълнение, беше докладвано за значителни щети в основната инфраструктура: пътни артерии като железопътни линии, пътища от локално и национално значение станаха непроходими, което доведе до сериозни проблеми с транспортния трафик.  Водоснабдяването и канализационните услуги бяха прекъснати и имаше повреди в електропреносната мрежа. В град Simbach am Inn в продължение на три седмици не функционираше общинското водоснабдяване. Освен усилията на многобройни  хуманитарни организации, бяха развърнати повече от 12 000 души спасителен персонал, включително приблизително 5 700 служители на пожарните служби и 1 000 служители на баварската полиция.
            
            
               (8)Разходите за основни спешни действия, отговарящи на условията съгласно член 3, параграф 2 от Регламента, се оценяват от германските органи на 94, 196 млн. EUR и са разбити по видове действия. Най-голямата част от разходите за спешни действия (над 52, 227 млн. EUR) се отнася до действията по възстановяване в областта на транспорта. Вторият най-голям дял на разходите касае мерките за почистване след наводнението, възлизащи на 21, 083 млн. EUR.
            
            
               (9)Пострадалият регион е „по-силно развит регион“ по линия на европейските структурни и инвестиционни фондове (за периода 2014—2020 г.). Германските органи не са уведомили Комисията за намерението си да пренасочат средства от програмата по европейските структурни и инвестиционни фондове към мерки за възстановяване.
            
            
               (10)Що се отнася до прилагането на законодателството на Съюза относно предотвратяването и управлението на риска от бедствия, в момента няма процедура за нарушение в ход. Освен това, в заявлението на Германия се дава подробен преглед на въведените превантивни мерки. Например, през 2014 г. баварското министерство на вътрешните работи, строителството и транспорта разработи специална инвестиционна програма за защита от наводнения, заедно с всички заинтересовани страни, която ще се изпълнява четири години (2015—2018 г.) с общ размер на инвестициите от 25 млн. EUR. Относно местната система за оповестяване при наводнения и мобилизационните планове, министерството предостави на органите за гражданска защита и общините насоки за съставяне или разширяване на техните системи за оповестяване при наводнения или мобилизационните им планове, които бяха последвани от многобройни информационни и образователни сесии.
            
            
               (11)Към датата на подаване на заявлението по отношение на Германия нямаше задействана процедура за установяване на неизпълнение на задължение във връзка със законодателството на Съюза, което се отнася до характера на бедствието.
            
            
               (12)Германските органи потвърдиха, че няма застрахователно покритие на допустимите разходи, освен за тези, които вече са идентифицирани от тях и възлизат на 0,131 млн. EUR.
            
         
         
            
               3.Финансиране
            
            
               Тъй като солидарността бе главното основание за създаване на фонда, Комисията счита, че помощта от него следва да бъде прогресивна. Това означава, че според досегашната практика частта от щетите, надвишаваща прага за големи бедствия за мобилизиране на средства от фонда (т.е. 0,6 % от БНД или 3 млрд. EUR по цени от 2011 г., в зависимост от това коя е по-малката сума), следва да води до по-голям интензитет на помощта в сравнение с щетите до този праг. Процентът, прилаган в миналото при определянето на отпускани средства за големи бедствия, е 2,5 % от общите преки щети под прага и 6 % от щетите над прага. Що се отнася до регионалните бедствия и бедствията, определени съгласно разпоредбата за съседна държава, ставката е 2,5 %. Този процент беше приложен, тъй като щетите от бедствието не надвишаваха прага за големи бедствия, приложим спрямо Германия през 2016 г.
            
            
               Поради това Комисията предлага да се приложат същите проценти и да се мобилизират следните суми за помощ:
            
            
                     
                        Бедствие
                     
                  
                  
                     
                        Преки щети
                     
                     
                        (млн. EUR)
                     
                  
                  
                     
                        Общи разходи за допустимите действия
                     
                     
                        (млн. EUR)
                     
                     
                  
                  
                     
                        Приложен праг за регионални бедствия 
                     
                     
                        [1,5% от БВП] (млн. EUR)
                     
                  
                  
                     
                        2,5 % от преките щети 
                        (EUR)
                     
                  
                  
                     
                        6% от преките щети над прага
                     
                     
                  
                  
                     
                        Общ размер на предложената помощ
                     
                     
                     
                        (EUR)
                     
                  
               
                     
                        ГЕРМАНИЯ
                     
                  
                  
                     
                        1 259,005
                     
                  
                  
                     
                        94,196
                     
                  
                  
                     
                        622,8
                     
                  
                  
                     
                        31 475 125  
                     
                  
                  
                     
                        ~
                     
                  
                  
                     
                        31 475 125
                     
                  
               
                     
                        ОБЩО
                     
                  
                  
                     
                        31 475 125
                     
                  
               
               Това е второто предложение за решение за мобилизиране на средства от фонд „Солидарност“ на Европейския съюз. Общият размер на предложената по-горе помощ е в съответствие с разпоредбите за таваните в Регламента за многогодишната финансова рамка (МФФ)
                  9
                на стойност 552 040 402 EUR (т.е. 500 000 000 EUR по цени от 2011 г.).
            
            
               В допълнение, в съответствие с член 10, параграф 1 от Регламента на Съвета за определяне на многогодишната финансова рамка
                  10
               , тъй като разпределението в размер на  541 216 080 EUR за 2015 г. е останала неизразходвана, тя се прехвърля с една година към 2016 г. Следователно, общата останала сума за мобилизиране по линия на  фонд „Солидарност“ на Европейския съюз в началото на 2016 г. е била 1 093 256 482 EUR. Останалата неизразходвана сума в момента е 1 091 604 648 EUR след първото мобилизационно предложение за 2016 г. (1 651 834 EUR, във връзка със земетресението на Йонийските острови в Гърция.).
            
            
               4.Заключение 
            
            
               Комисията предлага да се мобилизират средства от фонд „Солидарност“ на Европейския съюз във връзка със събитията в Германия, описани по-горе, и да се измени бюджета за 2016 г. чрез увеличение на бюджетна статия 13 06 01 „Подпомагане на държавите членки в случай на мащабно природно бедствие със сериозно отражение върху условията на живот, околната среда или икономиката“ с 31 475 125 EUR под формата на бюджетни кредити за поети задължения и бюджетни кредити за плащания.
            
            
               Тъй като фонд „Солидарност“ на Европейския съюз е специален инструмент съгласно определението в Регламента за МФР, съответните бюджетни кредити следва да бъдат включени в бюджета извън съответните тавани на МФР.
            
         
         
            
                  
                     (1)
                  ОВ L 298, 26.10.2012 г., стр. 1.
               
               
                  
                     (2)
                  ОВ L 48, 24.2.2016 г., стр. 1.
               
               
                  
                     (3)
                   ОВ L 143, 31.5.2016 г., стр. 1.
               
               
                  
                     (4)
                   ОВ L 248, 15.9.2016 г., стр. 1.
               
               
                  
                     (5)
                   COM(2016) 227 final, 30.6.2016 г.
               
               
                  
                     (6)
                   COM(2016) 623, 30.9.2016 г..
               
               
                  
                     (7)
                   COM(2016) 660, 7.10.2016 г.
               
               
                  
                     (8)
                  
               
               
                  
                     (9)
                   ОВ L 347, 20.12.2013 г., стр. 884.
               
               
                  
                     (10)
                  Регламент (EC, Евратом) № 1311/2013 на Съвета от 2 декември 2013 г. за определяне на многогодишната финансова рамка за годините 2014—2020 (ОВ L 347, 20.12.2013 г., стр. 884).